open-index/open-wikipedia-markdown huggingface dataset:
Belvederio torsas

**Belvederio torsas** – marmurinės antikinės skulptūros liekanos, esančios Vatikano muziejuose. Skulptūra, spėjama, vaizdavo kurį nors antikinį dievą ar mitologinį herojų. Iš jos teliko torso dalis ir viršutinės kojų dalys.

## Apie skulptūrą

„Belvederio torsas“ buvo rastas XV a. pradžioje Romos Campo dei Fiori aikštėje, netoli Karakalos pirčių komplekso. Priklausė Romos Kolonų giminei ir buvo daugiausia laikomos giminės rūmuose Romoje. Popiežius Klemensas VII įsigijo statulą savo kolekcijai apie 1530 m. Ant statulos yra autografas, kuris nurodo, kad jos autorius yra Apolonijus, Nestoro sūnus, atėnietis (apie kurį nežinoma nieko). Statula datuojama 1 a. pr. m. e. Tikriausiai sukurta Graikijoje. Buvo manoma, kad ji yra originali, tačiau dabar linkstama manyti, kad Apolonijus kopijavo ją nuo dar senesnės, II a. pr. m. e. sukurtos bronzinės statulos.

Statulos liekanos vaizduoja galingą vyro nuogą figūra, ties klubais prisidengusia panteros kailiu. Yra daug spėlionių, kas joje vaizduojama. Herkulis, Dionisas, Ajaksas, Polifemas, Prometėjas − tik keletas siūlomų variantų. Apie 1500 m. į skulptūrą dėmesį atkreipė renesanso menininkai. Ypač ja žavėjosi Mikelandželas. Skulptūros įtaką galima įžvelgti Siksto koplyčios lubų freskų figūrose ir ypač pagarsėjusioje „Paskutiniojo teismo“ Šv. Baltramiejaus figūroje. Anot legendos, popiežius Julijus II esą pasiūlė Mikelandželui kaip nors restauruoti statulą, atstatyti. Mikelandželas į tai atsakė, kad statula yra tokia graži, kad bet koks įsikišimas ją tik sugadintų. Vėliau statulą studijavo sekančios manieristų ir baroko menininkų kartos. „Belvederio torsas“ tapo viena žymiausių antikinių skulptūrų, tik jos šlovė buvo labiau akademiniuose ir menininkų sluoksniuose, nei tarp plačiosios publikos. 1798-1815 m. laikotarpiu statula buvo pagrobta Napoleono ir eksponuojama Luvre.

## Taip pat skaitykite

* Belvederio Apolonas
* Laokoonas ir jo sūnūs
* Mirštantis galas

## Nuorodos
* Vatikano muziejai
* Encyclopaedia Britannica
* Oxford Reference
* [l'Enciclopedia Italia](http://www.treccani.it/enciclopedia/torso-del-belvedere_(Enciclopedia-dell'-Arte-Antica)/)
* romaexperience.com
Janusz Przymanowski

**Janušas Pšimanovskis** (; 1922 m. sausio 20 d. – m. 1998 m. liepos 4 d.) – Lenkijos rašytojas ir publicistas, Lenkijos kariuomenės pulkininkas.

## Biografija
Janušas Pšimanovskis gimė 1922 m. sausio 20 d. Jam besimokant Varšuvos universiteto Istorijos fakultete prasidėjo Vokietijos-Lenkijos karas, ir Pšimanovskis savanoriu išėjo į frontą.

Lenkijai pralaimėjus Pšimanovskis buvo internuotas TSRS teritorijoje. Gyveno Sibire. 1943 m. sužinojo, kad Tarybų Sąjungoje formuojami lenkų daliniai, kuriems renkami savanoriai, ir užsirašė savanoriu.
Fronte susidraugavo su Tarybinės Armijos karininku Adrachamnu Deminovu (vienas stiklo pramonės TSRS organizatorių, buvęs stiklo gamyklos direktorius, savanoriu išėjęs į frontą), kuris žuvo Lenkijos teritorijoje. Vėliau draugo atminimą įamžino keliose knygose.

Nuo 1945 m. dirbo kariniu žurnalistu, karinių leidinių redaktoriumi. Buvo Lenkijos kariuomenės Vyriausiosios politinės valdybos karininkas.

Kaip rašytojas debiutavo 1950 m., išleidęs knygą apie lenkų žygdarbius Antrajame pasauliniame kare. Karo tematika jo kūryboje buvo viena pagrindinių.

1960 m. bendraautorystėje su Ovidijumi Gorčiakovu (*Овидий Александрович Горчаков*) parašė knygą „Ugnį šaukiam į save“ apie tarybinių ir lenkų pogrindininkų, karo metais veikusių okupuotame Seščios aerodrome (Briansko sritis, Rusija), didvyriškumą. 1965 m. pagal šią knygą nufilmuotas 4 serijų filmas (režisierius Sergejus Kolosovas) buvo rodomas televizijoje. Knyga lenkiškai vadinosi „Minerzy podniebnych dróg“ ('Padangės kelių minuotojai').

1964–1970 m. parašė apysaką „Keturi tankistai ir šuo“, pagal kurią Lenkijoje buvo pastatytas to paties pavadinimo TV serialas (21 serija). Pats Pšimanovskis nusifilmavo paskutinėje serijoje (epizodinis fotografo vaidmuo).

1966 m. parašė dokumentinę apysaką „Studzianki“ apie lenkų ir vokiečių tankų mūšį prie Studziankų.

Yra parašęs virš 200 dainų ir dviejų miuziklų žodžius.

1980–1985 m. buvo Lenkijos seimo deputatas.

## Apdovanojimai
* Lenkijos atgimimo ordino Komandoro kryžius
* Lenkijos atgimimo ordino Karininko kryžius
* III klasės Griunvaldo kryžiaus ordinas
* II klasės Darbo vėliavos ordinas
* Narsiųjų kryžius (už dalyvavimą desante į Černiakovą (Varšuvos rajonas) 1944 m.)
* Auksinis nuopelnų kryžius
* Sidabrinis nuopelnų kryžius
* Liaudies edukacijos komisijos medalis (1973 m.)
* Šypsenos ordinas (1968–1969 m.)
* Nusipelnęs kultūros veikėjas (1978 m.)
* 40-ies metų pergalei Didžiajame Tėvynės kare medalis (1985 m., TSRS)
* ir kiti.

## Nuorodos
Eiselogas

**Eiselogas** () – dirbtinė Nyderlandų sala, esanti viduryje Ketelmero ežero. Supilta toksiško šlamo saugojimui, kuris gaunamas valant ir gilinant ežero dugną.

Eiselogo saugyklos statyba prasidėjo 1996 m. ir baigėsi 1999 m. Sala yra apvalios dambos formos, kurios skersmuo 1 km. Virš vandens paviršiaus sala iškilusi 10 m. Damba juosia 45 m gylio vandens telkinį, kurį iškasus supilta pati damba. Vidinis dambos paviršius išklotas plėvele, kuri neleidžia užterštam šlamui prasiskverbi į ežerą ar gruntinius vandenis. Teršalai, storu sluoksniu nusėdę Ketelmero ežere, pateko į jį iš Eiselio ir kitų Reino atšakų, į kurias gamyklos pildavo panaudotą vandenį, ypač 1950–1990 m. Užterštų medžiagų saugojimas ežere turi nemažai privalumų – nesukelia nepatogumų vietiniams gyventojams, taip pat iki minimumo sumažina kontaktą su aplinka. Atliekų turis saugykloje sudaro 23 mln. m³.

Ežero valymo darbai prasidėjo 2000 m. Saloje įsikūrusi valymo stotis, atskirianti teršalus ir smėlį su durpėmis. Išvalytas smėlis naudojamas statybai, durpės transportuojamos į netoliese esančią pelkėtą vietovę, o likęs šlamas perpumpuojamas į saugyklą. Kai saugykla prisipildys, ji bus uždengta smėlio ir molio sluoksniais, o pati sala bus naudojama rekreacijai.
1981 m. Formulės 1 sezonas

**1981 m. Formulės 1 sezonas** – 32-tas FIA organizuotas Formulės 1 sezonas, kuris prasidėjo kovo 15 ir baigėsi spalio 17 dieną. Sezoną sudarė 15 lenktynių. Šių metų čempionu tapo brazilas Nelson Piquet, pelnęs tris pergales, o komanda čempione tapo Williams.

## Tvarkaraštis

## Lenktynininkų įskaita
Lenktynininkams skirti taškai tokia sistema – 9-6-4-3-2-1.

## Komandinė įskaita

## Šaltiniai
Geinsvilis

**Geinsvilis** () – miestas JAV, Floridos valstijos šiaurėje. Didžiausias Alačua apygardos miestas ir jos administracinis centras. Gyventojų 126 tūkst. (2010 m. duomenys).

Veikia Floridos universitetas, Santa Fė koledžas.

## Istorija
Prieš ~12 tūkst. metų Floridoje gyventa paleoindėnų, bet jų gyvenviečių rasta mažiau nei 100.

Kolonijiniais laikais į Floridos regioną suplūdus ispanams ir kitiems europiečiams, dauguma vietinių indėnų išmirė nuo europiečių atsineštų ligų ar sukilimų prieš kolonizatorius metu. 1539 m. dab. Geinsvilio vietovėje lankėsi ispanų keliautojas Ernandas de Sotas. Likę timukua genties žmonės buvo priversti priimti Romos katalikų tikėjimą ir prisijungti prie misijų.

Pirmajame XVIII a. dešimtmetyje kolonizatoriai iš Karolinos provincijos, kartu su jamasiais išžudė arba paėmė į vergiją beveik visus vietinius gyventojus (pasak Ispanų Floridos gubernatoriaus, 10 000−12 000 vietinių Floridos gyventojų patapo vergais), likusieji pabėgo į Sent Ogastino apylinkes. Ispanų kolonistai *Paynes Prairie* vietovėje ėmė kurti rančas, kuriose augino galvijus, o kaip darbo jėgą naudojo į vergovę paimtus timukua genties žmones.

Geinsvilis įkurtas 1854 m. kaip Alačua apygardos centras šalia nutiesti pasiūlytos Floridos geležinkelio linijos vietos. Juodaodžiai vergai sudarė gyventojų daugumą Alačua apygardoje. Juodaodžio Džono Brauno (*John Brown*) 1859 m. suorganizuotas išpuolis privertė baltuosius gerokai sunerimti, tai privedė prie reguliariosios kariuomenės įkūrimo. Greitai Florida pasitraukė iš Sąjungos. Pilietinio karo metu Geinsvilis veikė kaip maisto atsargų bazė. Po karo, 1866 m., Geinsviliui suteiktas miesto statusas.

Dėka obligacijų išdavimo miestas pradėjo plėstis, gerinta infrastruktūra, pastatyta elektrinė, visuomeniniai pastatai. Iki XX a. pr. pagrindinis miesto pajamų šaltinis tebebuvo medvilnės pramonė, bet ją greitai pakeitė įvairių kultūrų auginimas. Užauginti vaisiai ir daržovės buvo gabenami į šiaurines valstijas. Abu pasauliniai karai pastūmėjo miesto ekonomiką į priekį.

## Miestų partnerystė
*  Novorosijskas, Rusija (nuo 1982 m.)
*  Kfar Saba, Izraelis (nuo 1998 m.)
*  Kalkilija, Palestina (nuo 1998 m.)
*  Dahukas, Irakas (nuo 2006 m.)

## Šaltiniai
Uanukrimas

**Uanukrimas** () – kalnas Maroke, į pietus nuo Marakešo. Turi dvi viršūnes – Timzguidą (4 089 m) ir Ras Uanukrimą (4 083 m), kurios yra antroji ir trečioji aukščiausios viršūnės Atlaso kalnuose.

## Išnašos
Leposavičius

**Leposavičius** (, ) – miestas ir savivaldybė Kosovo Mitrovicos srityje, šiaurinėje Kosovo dalyje. 98% gyventojų sudaro serbai. 539 km² savivaldybės plotą sudaro miestas ir 72 kaimai.

## Demografija
Pagal Europos saugumo ir bendradarbiavimo organizacijos duomenis, savivaldybės teritorijoje gyveno 18 600 gyventojų, iš kurių 18 000 buvo serbai. Maždaug 200 Kosovo albanų gyvena pietuose.

## Galerija

File:Crkva Sv. Kuzmana i Damjana - Kosovo.jpg|Kosmaso ir Damiano bažnyčia
File:Monastère de Vracevo.jpg|Vračevo šventykla
File:Church of St. Vasilije Ostroški, Leposavić.JPG|Šv. Bazilio bažnyčia


## Šaltiniai

## Nuorodos
* Savivaldybės svetainė
Kapitolijaus vilkė

**Kapitolijaus vilkė** – bronzinė skulptūra, esanti Kapitolijaus muziejuose Romoje. Vienas Romos miesto simbolių, iliustruojantis miesto įkūrimo legendą.

## Apie skulptūrą

„Kapitolijaus vilkė“ yra išlieta iš bronzos. Statulos kilmė neaiški. Vilkės statulą, stovėjusią prie Romos Forumo, mini Plinijus Vyresnysis. Ciceronas mini vilkės statulą Kapitolijaus kalvoje apie 65 m. pr. m. e. bei, kad į ją trenkė žaibas. Po to mini dar kartą apie 45 m. pr. m. e. kartu su žindomu kūdikiu. Viduramžiais buvo tikima, kad Plinijaus ir Cicerono minima vilkė yra būtent „Kapitolijaus vilkė“. Statulos korpuse yra defektas, kuris, buvo manoma, ir yra Cicerono minėto žaibo pasekmė. Pirmas tikras statulos paminėjimas yra dokumentuotas tik 1471 m., kai ją eksponuoti ant Kapitolijaus kalvos prieš dabartinių Konservatorių rūmų fasadą Romos miestui padovanojo popiežius Sikstas IV. Tikima, kad maždaug tuo metu prie jos buvo sukurti du, vilkės žindomi kūdikiai, kurie vaizduoja Romulą ir Remą. Jokių žinių, kas juos sukūrė, nėra. Populiaria versija, jie priskiriami Antonio del Pollaiolo rankai.

2008 m. po radioaktyviosios anglies tyrimų buvo paskelbta, kad vilkės statula sukurta XIII a. Johanas Joachimas Vinkelmanas XVIII a., pagal vilkės kailio vaizdavimą, teigė, kad vilkė sukurta V a. pr. m. e. etruskų. Vinkelmanas taip pat teisingai nustatė, kad brolių dvynių, Romulo ir Remo, statulos sukurtos renesanso periodu. Versija, kad vilkė sukurta XIII a., taip pat turi kritikų, dėl bronzos kokybės ir švino kiekio joje, ko neaptinkama vėlesnėse ne antikinėse bronzinėse statulose. Antra vertus, etruskams nebuvo būdinga lieti statulas iš bronzos. Vienuolis Benedetto da Soracte X a. mini, kad vilkės statula stovėjo popiežiaus Laterano rūmuose bent jau nuo IX a. pradžios ir ties ja vykdavo teismai. Gali būti, kad dabartinė „Kapitolijaus vilkės“ versija yra šios, X a. minimos, kopija. Tokiu būdu, vilkės – teisingumo simbolio, vaizdinys buvo 1471 m. transformuotas ir susietas su Romos įkūrimo legenda, anot Kapitolijaus muziejų versijos.

„Kapitolijaus vilkė“ 1471 m. sudarė būsimų Kapitolijaus muziejų kolekcijos pagrindą ir yra viena garsiausių šių muziejų skulptūrų. Tapusi Romos miesto simboliu. Ją savo herbe vaizduoja AS Roma futbolo klubas. Pagal legendą, Albos Longos karalius Numitoras buvo Romulo ir Remo senelis. Jo brolis Amulijus nuvertė Numitorą iš sosto ir nužudė jo sūnus. Numitoro duktė Rėja Silvija tapo vestale ir turėjo saugoti nekaltybę, tačiau dėl dieviškojo įsikišimo (Marso ar Herkulio) tapo nėščia. Kai tik broliai dvyniai Romulas ir Remas gimė, Amulijus nuskandino Rėją Tibro upėje, o vaikus paleido krepšyje plaukti. Tačiau brolius rado vilkė, kuri juos išmaitino iki jie suaugo. Po Amulijaus mirties ir Numitoro sugrįžimo į sostą, broliai nusprendė įkurti miestą toje vietoje, kur Tibras juos išplukdė į krantą.

## Taip pat skaitykite

* Mirštantis galas
* Kapitolijaus Venera
* Raito Marko Aurelijaus statula

## Išnašos
Srbica

**Srbica** (; ) – miestas ir savivaldybė Kosovo Mitrovicos srityje, šiaurinėje Kosovo dalyje.

Miestas pavadintas serbų tautos garbei. Albanai, gyvenantys mieste, vadina jį *Skënderaj*, taip paminint albanų tautos didvyrį Skanderbegą (). Srbicoje gyvena vien albanai (100 % visų gyventojų). Vienas skurdžiausių Kosovo miestų. 

## Istorija
Čia 1998 m. prasidėjo Kosovo karas. Jo metu miestas smarkiai nukentėjo.

## Sportas
* KF Drenica, vietos futbolo klubas.

## Šaltiniai
Moliūnų ąžuolas

**Moliūnų ąžuolas** – išskirtinio amžiaus ąžuolas, augantis Pasvalio rajone, Moliūnų km., dešiniajame Pyvesos upės krante, apie 0,2 km nuo kelio  ties tiltu per Pyvesą.

Šis medis laikomas valstybės saugomu botaniniu gamtos paveldo objektu, 1999 m. paskelbtas gamtos paminklu.
 
## Duomenys

Moliūnų ąžuolas auga atvirame lauke, netoli sodybos, aptvertas. Tai paprastasis ąžuolas (*Quercus robur L.*), 23,5 m aukščio. 1,3 m aukštyje yra 7,00 m kamieno apimties.

## Nuorodos

* Saugomų teritorijų valstybės kadastras  
* Kriklinių apylinkių lankytinos vietos
Obličius

**Obiličius** arba ***Kastriotas*** ( arba *Kastriot*; ) – miestas ir savivaldybė Prištinos srityje, į šiaurės vakarus nuo Kosovo sostinės Prištinos. Į savivaldybės teritoriją įeina Kastrioto (Obiličiaus) miestas bei 19 kaimų.

## Gyventojai
2011 m. duomenimis, savivaldybėje gyveno 21 548 gyventojai.

## Pavadinimas
Miestas pavadintas Milošo Obiličiaus garbei.

Jis laikomas serbų didvyriu, kuris 1389 m. Kosovo mūšio metu nužudė Osmanų imperijos sultoną Muradą I.

Albanai 2001 m. miestą pavadino Kastriotas (), pagal albanų tautos herojų Skanderbegą ().

## Sportas
* KF KEK, futbolo klubas.

## Šaltiniai
Kožikodė

**Kožikodė** () arba ***Kalikutas*** (, , ) – svarbus uostamiestis pietų Indijoje, Keralos valstijoje, Arabijos jūros pakrantėje (Malabaro krante), 380 km į šiaurę nuo Tiruvantapuramo. Yra oro uostas, geležinkelio stotis, jūrų uostas. Nuo senovės Kalikutas garsėja kaip prekybos prieskoniais, parfumerija centras.

## Istorija

Nėra žinoma, kada įkurtas Kalikutas. Malabaro krantas nuo senovės buvo svarbiausia Indijos prekybinė sritis, todėl čia būta nemažai uostų. Dauguma istorikų uosto įkūrimą datuoja tarp XI–XIII a. Jis suklestėjo Kožikodės karalystės laikais. Arabų, kinų pirkliai iš čia gabendavo pipirus, kardamoną, imbierą, cinamoną, kvepalus, smilkalus, tekstilę (kaliką). Kalikute lankėsi žymūs keliautojai – Ibn Batuta (1342–1347 m.), Ma Huan (1403 m.), Abdur Razzaq (1443 m.), Niccolò de' Conti (1445 m.), Afanasijus Nikitinas (1468–1474 m.), o 1498 m. po savo kelionės aplink Afriką šio miesto uoste išsilaipino Vaskas da Gama. Nuo tada prasidėjo kova tarp arabų ir portugalų dėl įtakos Kalikute. Šios kovos truko iki 1588 m., kol portugalai galutinai užvaldė prekybą šiame regione. XVIII a. portugalus iš Kalikuto išstūmė olandai, o vėliau teritoriją užkariavo britai.

## Šaltiniai
Kakinada

**Kakinada** () – miestas Indijoje, Andhra Pradeše, Bengalijos įlankos pakrantėje, prie Godavari upės žiočių. Žemės ūkio produkcijos perdirbimas ir eksportas. Yra jūrų uostas (išvežami ryžiai, kukurūzai, kokosai, trąšos, žuvis, krevetės, boksitas ir kt.), geležinkelio stotis. Svarbus pramonės centras. Chemijos (trąšų), maisto (cukraus, aliejaus, malimo), elektronikos, naftos perdirbimo pramonė. Veikia universitetas. Yra keletas šventyklų, parkų.

## Šaltiniai
Radoničiaus ežeras

**Radoničiaus ežeras** (, ) – ežeras Kosove. Telkšo į šiaurę nuo Džiakovicos. Tai antras didžiausias ežeras Kosove (5,06 km²), einantis iškart po Gazivodos (9,2 km²). Ežero ilgis siekia apie 5 km.
Gazivoda

**Gazivoda** (, ) – dirbtinės kilmės ežeras Kosove; tai didžiausias ežeras šalyje. Gazivodos plotas siekia 11,9 km², iš kurių 9,2 km² priklauso Kosovui ir 2,7 km² centrinei Serbijai. Ežeras susiformavo užtvenkus Ibaro upę, kuri įteka į ežerą.

## Šaltiniai
Batlava

**Batlava** (, ) – ežeras ir turistų lankoma poilsiavietė Kosove. Batlavos ežeras yra pagrindinis geriamojo vandens šaltinis Prištinos ir Podujevo miestams. Batlavos apylinkė labai populiari tarp vietinių. Ežeras yra Labo regione, pagrindinis jo intakas – Batlavos upė, įtekanti iš šiaurės.

## Istorija
Batlavos gyvenvietė yra apgyvendinta etninių albanų. Ežeras buvo iškastas Jugoslavijos gyvavimo laikotarpiu, kaip vandens šaltinis Prištinos ir Podujevo regionams.
Gilbertas

**Gilbertas** () – miestas JAV, Arizonos valstijos rytuose. Įsikūręs į pietryčius nuo Finikso. Gilbertas iš žemės ūkiu pagrįstos bendruomenės greitai virto ekonomiškai įvairiapusišku priemiestiniu centru. Per pastaruosius keletą dešimtmečių Gilberto gyventojų skaičius augo nepaprastai dideliu greičiu, 1980 m. jame tegyveno 5717 žmonės, o 2010 m. jau daugiau kaip 208 tūkst.

## Istorija
Gilberto istorija skaičiuojama nuo tada, kai William „Bobby“ Gilbert 1902 m. „Gilber Arizona Eastern Railway“ suteikė žemės geležinkelio linijos tarp Finikso ir Florenso nutiesimui. Pirmoji bakalėjos krautuvė gyvenvietėje atidaryta 1910 m., 1912 m. ji performuota į pašto skyrių. 1912 m. čia įsikūrė dauguma mormonų, bėgusių iš mormonų kolonijų Meksikoje. 1920 m. suteiktas miestelio statusas.

## Miestų partnerystė
*  Niutaunabėjus, Jungtinė Karalystė
*  Lešanas, Kinija
Blastas

**Blastas **– jauna ir nediferencijuota aktyviai besidauginanti ląstelė, nedideliais kiekiais randama sveikame organizme. Iš įvairios kilmės blastinių ląstelių vystosi normalūs audiniai ir organai. Blastinės kilmės ląstelių pagausėjimas būdingas piktybiniams navikams, ypač onkohematologinėms ligoms, pavyzdžiui, ūminei leukemijai.

## Morfologija
Blastui būdingi šie požymiai:
* Vidutinio dydžio arba didelė ląstelė
* Didelis branduolio ir citoplazmos santykis (daugiau kaip 70%)
* Siaura, dažniausiai lengvai bazofilinė citoplazma
* Branduolio forma dažniausiai apvali, tačiau gali būti ir asimetriška
* Dažnai randamas vienas ar keli branduolėliai
* Branduolyje esantis chromatinas nekondensuotas

## Leukemijos blastai
Leukemijos blastai pagal granuliuotumą skirstomi į tokias grupes:
* Agranuliniai blastai
* Granuliuoti blastai
* Hipergranuliuoti blastai

Ūminės leukemijos blastams būdingos Auer lazdelės; paprastai jas radus galima užtikrintai diagnozuoti ūminę leukemiją, išimtį sudaro tik mielodisplastinis sindromas su blastų pertekliumi.

## Šaltiniai
ArtRave: The Artpop Ball

**Artrave: The Artpop Ball Tour** (stilizuotai **ArtRave: The ARTPOP Ball Tour**) – tai ketvirtasis amerikiečių atlikėjos Lady Gaga koncertinis turas. Šis turas yra skirtas albumo *[[Artpop]]* (2013) reklamai. Pirmosios koncertinio turo datos paskelbtos socialiniame tinklalapyje *[[Facebook]]*, Gruodžio 3 dieną, 2013. Pirmieji koncertai vyks Šiaurės Amerikoje.
## Dainų sąrašas
#"Artpop"
#"G.U.Y."
#"Donatella"
#"Venus"
#"Manicure"
#"Just Dance"
#"Poker Face"
#"Telephone"
#"Partynauseous" (Interliudija)
#"Paparazzi"
#"Do What U Want"
# "Dope"
# "You And I (daina)"
#"Born This Way"
# "Jewels 'n' Drugs" (Interliudija)
#"The Edge of Glory"
# "Judas"
#"Aura"
#"Sexxx Dreams"
# "Mary Jane Holland"
#"Alejandro"
#"Ratchet" (Interliudija)
#"Bad Romance"
#"Applause"
#"Swine"
;Papildomai
#"Gypsy"

*Šaltinis -* 

;Užrašai
*Fort Lauderdeilo koncerto metu, Lady Gaga pristatė iki šiol neišleistą dainą "Partynauseous", kurią kartu įrašė su reperiu Kendrick Lamar.
*Koncerto metu Niujorke, prie atlikėjos prisijungė amerikiečių reperis T.I., su kuriuo atliko dainą "Jewels n' Drugs".
*Sent Paulo koncerto metu Gaga atliko dainos "the Queen" akapelos versiją. 
*Kalgario koncerto metu Lady Gaga atliko dainos "Hair" trumpąją versiją.

## Turo datos

## Atidėti pasirodymai

## Užrašai
### Pakeitimai
:Koncertas Vašingtone, kuris buvo planuotas Gegužės 15, 2014, dėl NBA komandos *[[Vašingtono Wizards]]* varžybų, buvo perkeltas į Gegužės 12, 2014, *Verizon Center* areną.
:Koncertas Filadelfijoje, kuris buvo planuotas Gegužės 12, 2014, dėl NBA komandos *Vašingtono Wizards* varžybų, buvo perkeltas į Gegužės 15, 2014, *Wells Fargo Center* areną.
:Koncertas Sietlo Key arenoje, kuris turėjo vykti 2014 metų gegužės 28 dieną, buvo perkeltas į tų pačių metų rugpjūčio 8 dieną, dėl ūmaus bronchito. 
:Koncertas Vankuverio Rogers arenoje, kuris turėjo vykti 2014 metų gegužės 30 dieną, buvo perkeltas į tų pačių metų rugpjūčio 9 dieną, dėl ūmaus bronchito.

### Festivaliai
:Šis koncertas yra vasaros festivalio "Summerfest 2014" dalis
:Šis koncertas yra festivalio "Festival d'été de Québec 2014" dalis
:Šis koncertas yra festivalio "Ottawa Bluesfest 2014" dalis
:Šis koncertas yra festivalio "AIA Real Life: NOW Festival 2014" dalis

## Personalas
*Lady Gaga – Atlikėja, vokalistė, pianinas
*Bobby Campbell – Prodiuseris
*Richard Jackson – vaizdo režisierius, choreografas
*Brandon Maxwell – mados režisiurius
*Roy Bennett – produkcija, šviesų dizaineris
*Michael Bearden – muzikos režisierius
*Lacee Franks – kūrybos koordinatorius
*Alexander Delgado – meno režisierius
*Vincent Herbert – prodiuseris iš Streamline
*Sonja Durham – prodiusavimo režisierius, *Haus of Gaga*
*Ashley Gutierrez – personalo asistentas
*Tara Savelo – makiažas
*Frederic Aspiras – plaukų stilistas
*Perry Meek – kostiumų dizaineris
*Sandra Amador – stilistė
*Mary Jo Spillane – kelionių prodiuseris
*Peter van der Been – personalo apsauginis
*Robert Marshall – personalo apsauginis

Personalo sąrašas sudarytas remiantis *ArtRave: The Artpop Ball* turo knyga.

## Šaltiniai
Vučitrnas

**Vučitrnas** (arba ***Vuštris***,  arba *Vushtrria*; , ; ) – miestas ir savivaldybė Kosovo Mitrovicos srityje, šiaurės rytų Kosove. 2011 m. duomenimis, savivaldybės teritorijoje gyveno 69 881 gyventojas.

## Istorija

Romos laikais miestas vadintas *Vicianum*. Pirmame amžiuje prieš mūsų erą buvo užkariautas romėnų. Okupacijos metu, miestas klestėjo ekonomiškai ir kultūriškai. Po Romos imperijos žlugimo, miestas atiteko Bizantijai. XIV amžiuje Osmanų imperija plėtėsi Balkanuose. Pirmą kartą Vučitrnas paminėtas 1439 m. XV–XVIII a. buvo didžiausia gyvenvietė Balkanuose, svarbus administracinis centras.

## Sportas
* KF Vushtrria, futbolo klubas.
* KF Vicianumi, futbolo klubas.

## Šaltiniai
Kapitolijaus Venera

**Kapitolijaus Venera** – antikinė skulptūra, viena garsiausių Kapitolijaus muziejų Romoje statulų.

## Apie skulptūrą

„Kapitolijaus Venera“ buvo rasta kasinėjant Eskvilino kalvoje prie San Vitale bazilikos 1666–1670 m. laikotarpyje. Stebėtinai, skulptūra išsilaikė labai gerai, išskyrus keletą nuskeltų pirštų, nosį ir atskilusią ranką, kuri buvo atstatyta. 1752 m. ją Kapitolijaus muziejams padovanojo popiežius Benediktas XIV. 1797 m. statula buvo pagrobta Napoleono ir 1798–1815 m. laikotarpiu buvo Luvre. 1816 m. gražinta į Italiją.

Statula priklauso helenistiniam Graikijos istorijos periodui, datuojama I a. pr. m. e. arba II a. pr. m. e. ir yra Praksitelio „Knido Afroditės“ pakeisto varianto forma (*Venus pudica*). Skulptūra yra šiek tiek didesnė nei natūralaus žmogaus dydžio. Statula vaizduoja Venerą, baigusią praustis. Kairiąja ranka ji prisidengusi bikinio zoną, dešine − krūtis. Veneros plaukų šukuosena labai sudėtinga, veidas be psichologinės ekspresijos. 1867 m. Markas Tvenas parašė trumpą apsakymą statulos tema.

## Taip pat skaitykite

* Milo Venera
* Medičių Venera
* Kapitolijaus vilkė

## Išnašos
Sitnica

**Sitnica** (, ) – 90 km ilgio upė Kosove; Kosovo Mitrovicoje įtekanti į Ibarą. Tai ilgiausia upė, tekanti vien tik Kosovo teritorijoje.

## Istorija
XIV a., valdant karaliui Milutinui, buvo iškastas kanalas, jungiantis Sazlijos tvenkinį ir Nerodimkos upę. Tai paskatino dirbtinės bifurkacijos susikūrimą, kadangi Nerodimka pietuose įteka į Lepanacą, taip priklausydama Egėjo jūros baseinui, o Sitnica šiaurėje – į Ibarą ir priklauso Juodosios jūros baseinui. Po Antrojo pasaulinio karo kanalas vėl buvo užkastas.
Įstatymo sergėtojas

**Įstatymo sergėtojas** () – 1971 m. JAV sukurtas vesternas, pasakojantis apie įstatymo sergėtoją, atvykusį į svetimą miestą, kad pristatytų į teismą kelis nusikaltėlius, prieš kurį laiką įvykdžiusius nusikaltimą jo mieste.

Filmas iš kitų vesternų išsiskiria neaiškiai apibrėžta „gero“ ir „blogo“ personažo linija: pagrindinis neigiamas herojus Bronsonas iš paskutiniųjų stengiasi išvengti kraujo praliejimo, tuo tarpu įstatymą saugantis Medoksas nedvejodamas šauna į nugarą bėgančiam nusikaltėliui.

## Pagrindiniai aktoriai
: *Aktorius – vaidmuo*
* Burt Lancaster – Džaredas Medoksas
* Robert Ryan – Kotonas Rajanas
* Lee J. Cobb – Vincentas Bronsonas
* Robert Duvall – Vernonas Adamsas
* Sheree North – Laura Šelbė

## Turinys

Džaredas Medoksas – vienišas įstatymo sergėtojas iš Sabato, atvyksta į Banoko miestelį, ketindamas suimti ir pristatyti į teismą vietinį žemvaldį Vincentą Bronsoną ir jo vyrus už žmogžudystę ir apiplėšimą, kurį jie įvykdė prieš metus Sabate. Vietinis šerifas Kotonas Rajanas mėgina jį atkalbėti, tačiau Džaredas liepia jam perduoti Bronsonui, kad lšie turi per 24 valandas geranoriškai pasiduoti, kitaip jis pats juos suims.

Rajanas perspėja Bronsoną ir šio vyrai nori nužudyti Džaredą, tačiau jis nesutinka ir liepia šerifui derėtis dėl kompensacijos, kurią jis pasiruošęs sumokėti už įvykdytą nusikaltimą.

Tuo metu Džaredas susitinka Laurą, su kuria juos anksčiau siejo artimi ryšiai ir kuri dabar gyvena su vienu iš užpuolikų, Vernonu. Laura bando įkalbėti Džaredą pakilti jos vyrą ramybėje, nes pastarasis nieko blogo nepadarė, tačiau jai nepavyksta. Netrukus jis atmeta ir Rajano perduotą pasiūlymą tartis, o miesto gatvėje išprovokuotas dvikovoje nušauna vieną iš geriausių Bronsono vyrų. Likę jo bendrai leidžiasi į Džaredo medžioklę, nors Bronsonas iki paskutinės akimirkos tikisi viską išspręsti taikiai ir išvengti žudynių.
Barbara Dex

**Barbara Deckx** (g. 1974 m. sausio 22 d.), geriau žinoma sceniniu vardu **Barbara Dex** – Belgijos dainininkė, kuri atstovavo savo šaliai 1993 m. Eurovizijos dainų konkurse su daina „Iemand als jij“.

## Biografija

Gimė 1974 metais. Jos tėvas Marc Dex – populiarus Belgijos dainininkas. Ji – viena iš trijų vaikų šeimoje, jos brolis taip pat yra muzikantas ir groja grupėse „Tush“ ir „Nuts“.

1993 m. Dex dalyvavo Eurovizijos konkurse su daina „Iemand als jij“. Nors pasirodymas nebuvo sėkmingas (daina buvo įvertinta tik trimis taškais), dainininkė vėliau dalyvavo 2004 ir 2005 m. šalies nacionaliniuose finaluose, kur užėmė atitinkamai trečią ir penktą vietas.

## Diskografija

### Albumai

Debiutinis albumas „Iemand“, išleistas olandų kalba. Vėliau dainininkė savo dainas atliko tik anglų kalba.

* *Iemand* (1993)
* *Waiting for a New Moon* (1994)
* *Tender Touch* (1996)
* *Strong* (1998)
* *Timeless* (2001)
* *Enjoy: a Taste of Gospel* (2003)
* *Blue-eyed Girl* (2006)
* *Barbara Dex* (2011)
* *Dex, Drugs & Rock 'n Roll* (2016)

### Singlai
* *One life* (2004)
* *Crazy* (2006)
* *I am* (2010)
* *Before* (2011)

## Nuorodos

* Oficiali svetainė
* Barbara Dex IMDB svetainėje
* Barbara Dex apdovanojimai 

|-
Aukštoji žurnalistikos ir masinės komunikacijos mokykla

**Aukštoji žurnalistikos ir masinės komunikacijos mokykla** (rus. Высшая школа журналистики и массовых коммуникаций) – Sankt Peterburgo valstybinio universiteto institutas, kurį sudaro du fakultetai: žurnalistikos ir taikomosios komunikacijos. Institutui nuo 2012 metų vadovauja dr. Anatolijus Puju. 

## Istorija
1961 m. lapkričio 18d. Aukštojo mokslo švietimo ministerijos įsakymu žurnalistikos padalinys priklausęs Leningrado universiteto Filologijos fakultetui buvo perorganizuotas į Žurnalistikos fakultetą. Pirmu fakulteto dekanu tapo profesorius Aleksandras Berežnojus. 
1974 m. rugpjūčio mėn. fakultetas įsikūrė dabartinėse patalpose 1-oje linijoje Vasilijaus saloje. 
Rektoriaus įsakymu 2012 metais Žurnalistikos fakultetas perorganizuotas į Aukštąją žurnalistikos ir masinių komunikacijų mokyklą, kurią sudaro Žurnalistikos (dekanas - dr. Liudmila Gromova) ir Taikomosios komunikacijos fakultetai (dekanas - Sergejus Bolšakovas). Instituto direktoriumi paskirtas Anatolijus Puju. 

Institute siūlomos dvi studijų programos: žurnalistikos bei reklamos ir viešųjų ryšių. Programos sudarytos iš  bendrų humanitarinių, filologinių, komunikacijos ir profesinių dalykų blokų. Nuo 3 kurso studentams siūloma specializacijos pagal katedras. Mokymo tikslais institute veikia: laikraštis "Du kart du" (Spaudos katedra), teleradijo kompleksas "Pirma linija" (Radijo ir televizijos katedra), fotostudija (Medija dizaino ir informacinių technologijų katedra). 

## Padaliniai
Šiuo metu Institute yra 11 akademinių padalinių.
Katedros Žurnalistikos fakultete:
 
*  Žurnalistikos istorijos (vad. dr. L. Gromova)
*  Medija dizaino ir informacinių technologijų (vad. S. Bodrunova)
*  Tarptautinės žurnalistikos (vad. dr. A. Puju)
*  Periodinės spaudos (vad. dr. B. Misonžnikov)
*  Kalbinės komunikacijos (vad. dr. L. Duskajeva)
*  Televizijos ir radijo žurnalistikos (vad. dr. M. Berežnaja)
*  Žurnalistikos ir masinės komunikacijos teorijos (vad. dr. S. Korkonosenko)

Katedros Taikomosios komunikacijos fakultete:
*  Masinės komunikacijos vadybos (vad. dr. S. Bolšakov)
*  Reklamos (vad. dr. A. Čečulin)
*  Ryšių su visuomene versle (vad. dr. D. Garba)
*  Ryšių su visuomene politikoje ir valstybiniame valdyme (vad. dr. V. Ačkasova)

## Šaltiniai

## Nuorodos
* Oficialus instituto tinklapis
Grand Preris

**Grand Preris** () – miestas JAV, Teksaso valstijos šiaurėje; Dalaso priemiestis. Gyventojų 175 tūkst. (2010 m. duomenys). Per miestą teka Triniti upė (*Trinity River*).

## Istorija
Dab. Grand Prerio vietovėje 1863 m. Alexander McRae Dechman įkūrė gyvenvietę, pavadinimu Dekmanas. Po pilietinio karo Dekmanas pardavė pusę savo žemių kompanijai „T&P Railroad“, kad ši nutiestų geležinkelio liniją pro jo miestelį. 1870 m. miestelyje pastatyta bažnyčia. 1877 m. atidarytas pašto skyrius. Vėliau miestelis pervadintas į Grand Prerį.

1909 m. suteiktas miesto statusas. Antrojo pasaulinio karo metu ir po jo viena svarbiausių Grand Prerio ekonomikos šakų buvo gynybos ir aviacijos pramonė. Karo metais kompanija „Vought“ gamino orlaivius Consolidated B-24 Liberator ir P-51C bei K Mustang. Vėliau gaminti F-8 Crusader ir A-7 Corsair II (1950–1989 m.) lėktuvai. LTV raketų ir kosmoso padalinys sukonstravo tokias raketas kaip Scout ir MRLS. Vėliau šį padalinį įsigijo bendrovė „Lockheed Martin“. Grand Preryje taip pat buvo įsikūrusi „Aérospatiale Helicopter“ būstinė Šiaurės Amerikoje.
Vytautas Švedas

**Vytautas Švedas** (g. 1983 m. sausio 7 d. Kaune) − Lietuvos ralio pilotas.

Sportinę karjerą pradėjo 2000 m. automobilių kroso ir ralio kroso varžybose. Ralyje pradėjo važiuoti 2002 m. sportiniu automobiliu Volkswagen Polo.

## Pergalės ralyje

:

## Pasiekimai

:

## Automobiliai

File:Vytautas Švedas Evo IX.JPG|2006-2010 m. pilotuotas Mitsubishi Lancer Evolution IX
File:Vytautas Švedas Evo X.JPG|2011-2017 m. pilotuotas Mitsubishi Lancer Evolution X
File:Vytautas Švedas Evo IX 2018.jpg|2018 m. pilotuotas Mitsubishi Lancer Evolution IX



## Šaltiniai
Istokas (Kosovas)

**Istokas** arba **Buramis** ( arba *Burimi*; ; ) – miestas ir savivaldybė Pečo srityje, šiaurės vakarų Kosove. Istokas yra savivaldybės administracinis centras, į kurį įeina ir aplinkiniai kaimai.

## Pavadinimo kilmė
Miesto pavadinimas kilęs iš seno serbiško žodžio *istok* (*istek* – dabartinė versija), reiškiančio „vandens šaltinį“ ir nurodančio į Istočkos upės (Baltojo Drino intakas) versmes. Netoliese esančios Vrelos gyvenvietės, kuri yra viena didžiausių savivaldybėje, pavadinimas taip pat reiškia „versmės“, kaip ir naujai pasiūlytas albaniškas miesto pavadinimas Buramis ().

## Sportas
* KF Istogu, futbolo klubas.

## Šaltiniai
Dragašas

**Dragašas** (arba ***Šaris***;  arba *Sharri*; ; ) – miestas ir savivaldybė Prizreno srityje, pietų Kosove. 2011 m. duomenimis, savivaldybės teritorijoje gyveno 33 584 gyventojai. Miestas pavadintas serbų viduramžių valdovo Konstantino Dragošo () garbei. Savivaldybės teritorija apsupta Šaro kalnų.

## Istorija
Dragošo savivaldybė buvo įkurta Jungtinių Tautų laikinosios administracinės atstovybės Kosove, sujungus dvi buvusias Goro ir Opolio savivaldybes.

## Šaltiniai
Rugovos kanjonas

**Rugovos kanjonas** (, ) – 25 km ilgio kanjonas Kosove, esantis Prokletijės kalnuose, šalia sienos su Juodkalnija. Ties įėjimu į kanjoną yra Pečo miestas. Rugovos kanjonas yra viena iš lankomiausių turistų vietų Kosove.

## Geografija

Kanjonas pradeda siaurėti apie 3 km nuo Pečo miesto ir toliau siaurėja apie 6 km, sukurdamas statų slėnį per kurį teka Pečo Bistricos upė. Po to kanjonas siaurėja dar kartą palei vakarinį kelią, kuris jungia Kosovą su Juodkalnija. Slėnio vidutinis gylis yra 650-1000 m.

Kanjone keletas krioklių ir daug vandens šaltinių, pvz., *Uji i Zi* (Juodas vanduo) ir *Kroi i km-5* (5-ojo km šaltinis). Šeštajame kanjono kilometre yra 25 metrų aukščio krioklys, kuris krenta iš pietinės kanjono dalies į upę. Regione yra šimtai urvų, kurių daugelis - netyrinėti. Žinomesni urvai: *Gryka e Madhe* (Didžioji kanjono urvo sistema, yra ištirti 11 km), *Shpella e Karamakazit* (Juodųjų žirklių urvas) ir *Shpella e Kallabes* (Kallaba urvas, kuriame buvo rastos archeologinės žmonių liekanos).

## Šaltiniai
Belvederio Apolonas

**Belvederio Apolonas** – antikinė skulptūra, esanti Vatikano muziejuose Romoje. Viena iš geriausiai žinomų antikinių statulų.

## Apie skulptūrą

„Belvederio Apolonas“ buvo rastas XV a. pabaigoje Romoje ir buvo popiežiaus Julijaus II asmeninėje kolekcijoje. Bent nuo 1508 m. statula žinoma buvusi Vatikano Belvederio kieme (iš to jos pavadinimas). Skulptūroje vaizduojamas antikinis dievas Apolonas, tikriausiai tik ką paleidęs strėlę iš lanko, kurį laikė kairiojoje rankoje. Statula sukurta II a. Romoje ir, manoma, yra apie 330-320 m. pr. m. e. Sen. Graikijos skulptoriaus Leocharo sukurtos bronzinės statulos kopija. Marcatonio Raimondi savo graviūra XVI a. pradžioje statulą išpopuliarino Europoje. Berninis „Belvederio Apolono“ vaizdinį panaudojo garsioje savo skulptūroje „Apolonas ir Dafnė“.

XVIII a. statulos autoritetas dar labiau išaugo, kai jos vertę iškėlė vokiečių menotyrininkas Johanas Joachimas Vinkelmanas, kuris „Belvederio Apoloną“ laikė pačia didingiausia iš antikinių statulų ir aukščiausiu meno idealu. Tačiau XIX a. skulptūros autoritetas smuko. Kritikai pradėjo ją laikyti pernelyg šalta ir akademine. Kenneth Clark (XX a.) žodžiais, nei vienoje kitoje garsioje skulptūroje jos idėja ir atlikimas nėra taip nemaloniai išsiskyrę. 1798-1815 m. laikotarpyje skulptūra buvo pagrobta Napoleono ir eksponuojama Luvre. Antonijas Kanova sukūrė statulą „Persėjas su Medūzos galva“ tam, kad pakeisti pagrobtąją. Persėjo vaizdinys joje imituoja „Belvederio Apoloną“.

## Taip pat skaitykite

* Mirštantis galas
* Belvederio torsas
* Laokoonas ir jo sūnūs

## Išnašos
Pelkių rūda

**Pelkių rūda** – limonito rūšis, natūraliai susidaro pelkėse ant augalų šaknų. Sudaro tankius ochros išvaizdos darinius, kartais primena poringus tufus su augalų atspaudais. Pelkių rūdoje būna 20–60 % geležies oksido, taip pat mangano oksido, iki 30 % vandens, silikatų, smėlio, iki 30 % fosforo rūgšties. Pelkių rūdai labai artima *velėninė rūda* arba *pievų rūda*, aptinkama kaip poringos konkrecinės nuosėdos, paupių ar pusiau užpelkėjusiose pievose.

Pelkių rūdos geležis ima redukuotis 400 °C temperatūroje, o 700–800 °C temperatūroje susidaro akytoji geležis. Senovinėse lydymo krosnyse tilpdavo 1,5–2 pūdai rūdos. Tokias krosnis statydavo aukštesnėse vietose, kad vėjas sustiprintų degimą. Vėliau imta orą pūsti dumplėmis. Baigus lydytis, krosnį pralauždavo ir išimdavo akytosios geležies luitą. Luitą dėdavo ant priekalo ir kaldavo, kol iš luito pašalindavo šlaką. Taip gaudavo minkštą geležį. Toliau kalant ir grūdinant iš jos gaudavo plieną. Per sezoną viena tokia krosnimi išlydydavo 75–150 pūdų geležies.
Mielodisplastinės/mieloproliferacinės ligos

**Mielodisplastinės/mieloproliferacinės ligos (MDS/MPN)** – kraujo ligų grupė, kurioms būdingi tiek mielodisplastinių sindromų (MDS), tiek ir mieloproliferacinių neoplazijų (MPN) požymiai. Visos šios ligos yra piktybiniai kraujo ląstelių susirgimai, kuriems būdingos vienos ar kelių kraujo ląstelių eilės ir jų pirmtakų kaulų čiulpuose proliferacija ir displazija.

## Klasifikacija
WHO 2008 metų klasifikacija išskiria šias MDS/MPN:
* **[[Lėtinė mielomonocitinė leukemija]]**
* **[[Atipinė lėtinė mieloleukemija]]**
* **[[Juvenilinė mielomonocitinė leukemija]]**
* **[[Refrakterinė anemija su žiediniais sideroblastais ir trombocitoze]] (RARS-T)**
* **Kitaip neklasifikuojami MDS/MPN sutrikimai**

## Simptomai ir morfologiniai kriterijai
* Hiperceliuliniai kaulų čiulpai
* Periferiniame kraujyje randamas vienos ar kelių rūšių kraujo ląstelių padaugėjimas
* Vienos ar kelių kraujo ląstelių rūšių displazija
* Neefektyvi kraujodara, dėl kurios sumažėja vienos ar kelių rūšių kraujo ląstelių
* Kaulų čiulpuose ir periferiniame kraujyje randama mažiau kaip 20% blastų
* Hepatomegalija, splenomegalija

## Šaltiniai
Grand Rapidsas

**Grand Rapidsas** () – miestas JAV, Mičigano valstijoje. Kento apygardos administracinis centras. Miestas įsikūręs prie *Grand River* upės, apie 40 km į rytus nuo Mičigano ežero. 2010 m. JAV gyventojų surašymo duomenimis, mieste gyveno 188 tūkst. žmonių.

Miestas ilgą laiką buvo baldų gamybos centru, jame veiklą tebevykdo penkios pasaulyje pirmaujančios baldų gamybos kompanijos. Plėtojama sveikatos priežiūros sektorius, informacinių technologijų, automobilių, aviacijos ir plataus vartojimo produktų gamybos pramonės.

## Istorija
Prieš daugiau nei 2000 metų teritorijoje gyventa Šiaurės Amerikos indėnų.

Europiečiai (misionieriai ir prekeiviai kailiais) dab. Grand Rapidso teritorijoje atsikraustė XIX a. pr. Europiečiai indėnams teikdavo metalą ir tekstilės gaminius mainais už jų kailius. Šioje vietovėje Madeline La Framboise įsteigė indėnų-europiečių prekybos postą. Vėliau jos verslas tapo Amerikos kailių kompanijos (*American Fur Company*) dalimi.

1826 m. iš Detroito kilęs Louis Campau, kuris formaliai laikomas Grand Rapidso įkūrėju, netoli *Grand* upės slenksčio pasistatė trobelę ir kalvę. Trečiajame dešimtmetyje į teritoriją pradėjo keldintis jankiai. Netoli *Plaster Creek* upelio aptikta gipso atodanga. Gipsą išgauti imta 1841 m. Jis naudotas tinkavimo gipso ir kitų sienų klojinių gamyboje. 1850 m. Grand Rapidsui suteiktas miesto statusas. Tuomet jame gyveno 2686 gyventojai. 1858 m. pro miestą nutiesta Detroito–Milvokio geležinkelio linija. 1880 m. vakariniame miesto pakrašty veiklą pradėjo pirmasis šalyje hidroelektrinis generatorius.

Grand Rapidsas buvo vienas pirmųjų šalies miestų, kuriame pradėta plėtoti automobilių pramonę. Nuo 1901 iki 1921 m. čia veikė automobilių gamintojas „Austin Automobile Company“. Grand Rapidsas taip pat buvo vienas pirmųjų miestų, iš kurio vykdyti reguliarūs keleiviniai skrydžiai, kai 1926 m. oro linijų bendrovė „Stout Air Services“ pradėjo skraidinti keleivius iš Grand Rapidso į Detroitą. 1945 m. Grand Rapidsas pirmasis šalyje pradėjo naudoti fluoruotą vandenį. Antrojoje XIX a. pusėje miestas tapo svarbiausiu miško ruošos centru ir pagrindiniu baldų gamybos centru visose Jungtinėse Valstijose.

## Miestų partnerystė
*  Omihačimanas, Japonija
*  Belsko-Biala, Lenkija
*  Perudža, Italija
*  Sapopanas, Meksika

## Šaltiniai
Glogovacas

**Glogovacas** (;  arba *Gllogovc*) – miestas ir savivaldybė Prištinos srityje, Kosove. Savivaldybę sudaro Glogovaco miestas bei 36 kaimai. Pagrindinis žmonių užsiėmimas yra žemės ūkis.

## Istorija
Savivaldybė buvo įkurta po Antrojo pasaulinio karo kaip naujas socialinis, politinis bei administracinis vienetas. Dėl politinių priežasčių paskutinius aštuoniasdešimt metų srities ekonomikos augimo lygis buvo lėtas. Nepaisant to, savivaldybė ėmėsi tam tikrų veiksmų laipsniškai gerinti (nors ir iš lėto) vietos ekonomiką, žemės ūkio, švietimo, medicinos bei pramonės sektorius.

## Spoartas
* KF Feronikeli, futbolo klubas iš Glogovaco.

## Šaltiniai
Filadelfijos chromosoma

**Filadelfijos chromosoma** – sutrumpėjusi 22 chromosoma, susidaranti įvykus translokacijai tarp 9 ir 22 chromosomų, citogenetiškai aprašoma kaip t(9;22)(q34;q11). Filadelfijos chromosoma būdinga lėtinei mieloleukemijai, taip pat kai kurioms ūminės limfogeninės leukemijos formoms ir labai retai nustatoma ūminei mielogeninei leukemijai. Translokacijos metu susiformuoja BCR/ABL genas, pagal kurį sintetinamas baltymas įgalina nekontroliuojamą ląstelių proliferaciją.

## Šaltiniai
Kuliešas

**Kuliešas** (; ) – ukrainiečių, baltarusių ir rusų patiekalas, kruopų (paprastai sorų) sriuba su priedais.

Kuliešai gana įvairūs, tad ir jų apibrėžtys skiriasi:
* V. Dalio žodyne kuliešas apibrėžtas kaip „skysta putra iš žirnių šustinio su sūdyta mėsa ar lašiniais ir pan.“
* V. Pochliobkino „Kulinarijos žodynas“: 1. Skysta miltų košė su lašiniais. Baltarusių nacionalinis patiekalas. 2. Sorų košelė su spirgais ir svogūnais. Ukrainiečių ir pietų rusų patiekalas.

Manoma, kad kuliešas ėmė plisti iš Zaporožės kazokų virtuvės. Šio patiekalo protėvynė yra Vengrija, nes jis kilęs iš vengriškos sorų košės ( 'sora'). Būtini klasikinio kuliešo ingredientai yra soros kruopos ir lašiniai. Kuliešo variantuose gali būti naudojamos bet kokios suverdančios kruopos.

Vienas kuliešo variantų – *kazokų kuliešas* (, kitaip dar ), sukurtas aukštutinio Dono kazokų. Šį kuliešą kazokai virdavo žygių metu, kai be maisto atsargų, grįždami iš antpuolių į turkų žemes, su savo laivais čaikomis slėpdavosi Dunojaus, Dniepro, Dono ir kitų upių užliejamuose nendrynuose. Tokiame kulieše kruopas pakeisdavo bechlorofilės povandeninės priešakninės vandens augalų (švendrų ir kitų) dalys. Šios dalys sultingos, minkštos, turi daug krakmolo ir cukrų.

## Nuorodos
Diskobolas

**Diskobolas** (**Disko metikas**) – klasikinės Sen. Graikijos skulptūra, sukurta V a. pr. m. e. skulptoriaus Mirono. Neišlikusi. Žinoma iš keleto romėniškų kopijų.

## Apie skulptūrą

„Diskobolas“, kitaip − „Disko metikas“, buvo sen. Graikijoje V. a. pr. m. e. skulptoriaus Mirono sukurta bronzinė skulptūra, vaizduojanti disko metiką. Disko metimas tuo metu buvo olimpinių žaidynių penkiakovės rungtis. Pati skulptūra neišliko, ji buvo žinoma iš antikinių rašytinių šaltinių, kuriuose buvo įvardijama pavyzdiniu kūriniu, vaizduojančiu žmogaus judesį. Statulą mini Plinijus Vyresnysis ir Lukanas. 1781 m. kasinėjant Romos Eskvilino kalvoje buvo rasta beveik pilnai išlikusi romėniška marmurinė kopija. Po to buvo nustatyta, kad kitos „Diskobolo“ liekanos prieš keletą dešimtmečių buvo restauruotos į parkritusį karį vaizduojančią statulą (dabar Kapitolijaus muziejuose}. Rasta statula vadinama „Lancellotti Diskobolu“, nes buvo vienu metu Massimo-Lancellotti rūmuose. Statula 2-ojo pasaulinio karo metu buvo pervežta į nacistinę Vokietiją, 1948 m. gražinta Italijai JAV kareivių. Kita statula, be galvos, buvo rasta 1908 m. Kastel Porciane buvusios imperatoriškosios vilos griuvėsiuose. Šios statulos poza yra natūralesnė. Abi šios skulptūros yra Romos nacionaliniame muziejuje.

1791 m. buvo rasta kita „Diskobolo“ statula Adriano viloje Tivolyje. Ją 1805 m. įsigijo Britų muziejus. Ši statula vadinama „Taunlio Diskobolu“, nes ją įsigijo Charles Townley iš kito anglų perpardavinėtojo Thomas Jenkins. Pastarasis įtikino, kad rasta vietoje nudaužta galva priklauso „Diskobolui“, bet, kadangi ji aiškiai negalėjo atitikti ankstesnę žinomą versiją – atsuktą disko pusėn, galva buvo restauruota žiūrinti nuo disko. Tokiu būdu ši statula tapo savotiška antikinės Mirono statulos klastote. Iš karto netrukus Adriano viloje buvo rastas kitas „Diskobolo“ torsas, kurį įsigijo Vatikano muziejai. Šios versijos naujaisiais laikais pagaminta galva buvo restauruota pagal „Taunlio Diskobolą“ – žiūrinti nuo disko. Visos rastos marmurinės skulptūros, laikoma, yra iš II a. „Diskobolas“ tapo viena geriausiai žinomų ir atpažįstamų antikinių statulų pasaulyje. Ji įspūdį daro savo simetriškomis formomis ir atleto įtampos perteikimu, o ne natūralumu. Jau senovės rašytojai pastebėjo, kad skulptūros poza visiškai nenatūrali ir, kad tokiu būdu diskas nemetamas.

## Išnašos
Kačanikas

**Kačanikas** ( arba *Kaçaniku*; ) – miestas ir savivaldybė Uroševaco srityje, pietų Kosove. Savivaldybės plotas 211 km², įskaitant Kačaniko miestą bei 31 kaimą. 

## Istorija
Kačanikas buvo įkurtas *Sinano Pašos* (, Osmanų imperijos didžiojo vizirio), kuris pastatė tvirtovę, mečetę (išlikusi iki mūsų dienų), valgyklą vargšams, mokyklą, turkišką pirtį bei kelis malūnus ant Lepenaco upės.

## Gyventojai
2011 m. duomenimis, savivaldybės teritorijoje gyveno 33 454 gyventojai.

## Sportas
* KF Lepenci – futbolo klubas.
* KFF Bazeli – moterų futbolo klubas;

## Šaltiniai
Klina

**Klina** arba **Klinė** ( arba *Klinë*; ) – miestas ir savivaldybė Pečo srityje, šiaurės vakarų Kosove. Savivaldybė išsidėsčiusi *Klinos* ir Baltojo Drino upių santakoje.

## Istorija
Miesto teritorijoje žmonių gyventa nuo antikos laikų. Pirmasis miestą paminėjo Klaudijus Ptolemėjus, kaip *Chinna*.
## Sportas
* KF Dukagjini - futbolo klubas.
* Birželio 18-osios dienos stadionas

## Šaltiniai
Bandolero!

**Bandolero!** – 1968 m. JAV sukurtas vesternas, pasakojantis apie du brolius, persekiojamus už apiplėšimą ir atsidūrusius netoli Meksikos teritorijoje, kontroliuojamoje vietinių nusikaltėlių, vadinamų „bandolero“.

Filmas buvo kuriamas vadinamame „Alamo kaime“, specialiai pastatytame filmuojant 1960 m. 7 Oskaro nominacijas pelniusią juostą „Alamo“.

## Pagrindiniai aktoriai
: *Aktorius – vaidmuo*
* James Stewart – Meisis Bišopas
* Dean Martin – Dy Bišopas
* Raquel Welch – Marija Stoner
* George Kennedy – šerifas Džonsonas

## Turinys

Teksaso valstijoje Dy Bišopo vadovaujama gauja apiplėšia banką, tačiau įkliūva į rankas šerifui Džonsonui. Už tai, kad apiplėšimo metu jie nužudė vietinį turtuolį Stonerį, juos nusprendžiama pakarti.

Po keleto dienų miestelyje pasirodo budeliu apsimetęs Dy brolis Meisis ir padeda gaujai pasprukti nuo ešafoto. Sprukdami jie pagrobia Mariją Stoner, tapusia viena turtingiausių miestelio žmonių, ir, laikydami ją įkaite, keliauja Meksikos link, tuo tarpu sumaištyje Meisis dar spėja apiplėšti banką.

Palaipsniui Meisis ima jausti vis šiltesnius jausmus Marijai ir visaip saugo ją nuo priekabiauti mėginančių bendrakeleivių. Pakeliui į Meksiką, iš kurios kilusi Marija, jie atsiduria niekino žemėje, kurioje šeimininkauja banditų, vadinamų „bandoleros“, gaujos. Įsikūrę apleistame mieste jie netrukus tampa šerifo Džonsono pasalos aukomis ir visi suimami. Šerifas nusprendžia pernakvoti mieste ir leisti atgal į kelionę rytą, tuo pačiu mėgindamas palenkti į savo pusę Mariją, kurią jau seniai yra įsimylėjęs, tačiau ši jį atstumia, prisipažindama apie jausmus Dy.

Rytą, besiruošiant kelionei, juos užpuola „bandoleros“. Suprasdamas padėties beviltiškumą, šerifas išlaisvina sulaikytus nusikaltėlius, kad šie padėtų kovoti su nauju priešu.
Ifrano nacionalinis parkas

**Ifrano nacionalinis parkas** – nacionalinis parkas Maroke, Vidurinio Atlaso kalnuose. Jo plotas yra 500 km² ir beveik visas apaugęs Atlaso kedrais. Tai viena iš išlikusių magotų (*Macaca sylvanus*) gyvenamų vietų.

## Išnašos
Keoma

**Keoma** – 1976 m. sukurtas vesternas, kuriame pagrindinį vaidmenį atliko Franco Nero. Filmas, kartais priskiriamas Džango filmų serijai ir žinomas pavadinimais „Django Rides Again“ arba „Django‘s Great Return“, nors šias skirtingas juostas vienija tik pagrindinio vaidmens atlikėjas Franco Nero.

## Pagrindiniai aktoriai
: *Aktorius – vaidmuo*
* Franco Nero – Keoma
* Woody Strode – Džordžas
* William Berger – Koldvelas
* Olga Karlatos – Liza
* Leonardo Scavino – daktaras

## Turinys

Filmas pasakoja apie Keomą – pusiau indėną, pusiau baltąjį, grįžusį iš pilietinio karo. Jo tėvas, turtingas fermeris, turi dar 3 sūnus, kurie niekada nepripažino ir niekino savo netikrą brolį. Nors jie ir klauso bei bijo tėvo, tačiau tarnauja vietiniam nusikaltėliui Koldvelui, valdančiam miestą.

Keoma netrunka užsitraukti visų nemalonę išgelbėdamas besilaukiančią moterį vardu Liza, kuri kartu su kitais turėjo būti nugabenta į apleistą kasyklą, kurioje priversti gyventi raupsuotieji arba įtariami. Keomai padeda jo senas kovų draugas juodaodis Džordžas, tačiau jis netrukus žūva nuo Koldvelo vyrų rankos ir Keoma išsiruošia į keršto žygį. Prie jo taip pat prisideda ir tėvas, tuo tarpu kiti broliai, to nežinodami, nutaria palaukti ir pažiūrėti kas nugalės.
Kosovska Kamenica

**Kosovska Kamenica** (iki 1952 m. **Kamenica** ; ) – miestas ir savivaldybė Gnilanės srityje, rytų Kosove. Užima 423 km² teritoriją. 

## Gyventojai
2011 m. duomenimis, mieste gyveno 35 621 gyventojas.

## Sportas
### Futbolas
* KF Kamenica futbolo klubas.

## Šaltiniai